CELEX: 22019D0185
Language: hu
Date: 2017-05-05 00:00:00
Title: Az EGT Vegyes Bizottság 73/2017 határozata (2017. május 5.) az Európai Gazdasági Térségről szóló megállapodás I. mellékletének (Állat- és növény-egészségügyi kérdések) módosításáról [2019/185]

7.2.2019   
               
               
                  HU
               
               
                  Az Európai Unió Hivatalos Lapja
               
               
                  L 36/9
               
            
         AZ EGT VEGYES BIZOTTSÁG 73/2017 HATÁROZATA
         (2017. május 5.)
         az Európai Gazdasági Térségről szóló megállapodás I. mellékletének (Állat- és növény-egészségügyi kérdések) módosításáról [2019/185]
         AZ EGT VEGYES BIZOTTSÁG,
         tekintettel az Európai Gazdasági Térségről szóló megállapodásra (a továbbiakban: az EGT-megállapodás) és különösen annak 98. cikkére,
         mivel:
         
                     (1)
                  
                  
                     A Horvátországnak az éves BSE-ellenőrzési programja felülvizsgálatára való felhatalmazása tekintetében a 2009/719/EK határozat mellékletének módosításáról szóló, 2016. május 26-i (EU) 2016/851 bizottsági végrehajtási határozatot (1) bele kell foglalni az EGT-megállapodásba.
                  
               
                     (2)
                  
                  
                     Ez a határozat állat-egészségügyi kérdéseket érintő jogszabályokra vonatkozik. Az EGT-megállapodás I. mellékletének a szektorális kiigazításokról szóló részében meghatározottak szerint az állat-egészségügyi kérdéseket érintő jogszabályok mindaddig nem alkalmazandók Liechtensteinre, amíg az Európai Közösség és a Svájci Államszövetség között létrejött, a mezőgazdasági termékek kereskedelméről szóló megállapodás kiterjed Liechtensteinre. Ez a határozat ezért nem alkalmazandó Liechtensteinre.
                  
               
                     (3)
                  
                  
                     A 2014. április 11-én Brüsszelben aláírt, a Horvát Köztársaságnak az Európai Gazdasági Térségben való részvételéről szóló megállapodás (2) (a továbbiakban: a 2014. évi EGT bővítési megállapodás) 2014. április 12-e óta ideiglenesen alkalmazandó az aláíró felekre, és ezt a határozatot ezért a 2014. évi EGT bővítési megállapodás hatálybalépéséig ideiglenesen alkalmazni kell.
                  
               
                     (4)
                  
                  
                     Az EGT-megállapodás I. mellékletét ezért ennek megfelelően módosítani kell,
                  
               ELFOGADTA EZT A HATÁROZATOT:
         
            1. cikk
            Az EGT-megállapodás I. melléklete I. fejezetének 7.2. részében a „JOGSZABÁLYOK, AMELYEKET AZ EFTA-ÁLLAMOK ÉS AZ EFTA FELÜGYELETI HATÓSÁG MEGFELELŐEN FIGYELEMBE VESZNEK” címsor alatti 41b. pont (2009/719/EK bizottsági határozat) a következőképpen módosul:
            
                        (1)
                     
                     
                        A pont a következő francia bekezdéssel egészül ki:
                        
                                    „—
                                 
                                 
                                    
                                       32016 D 0851: a Bizottság 2016. május 26-i (EU) 2016/851 végrehajtási határozata (HL L 141., 2016.5.28., 131. o.)”.
                                 
                              
                  
                        (2)
                     
                     
                        A kiigazító szöveg vége a következőkkel egészül ki:
                        
                                    „—
                                 
                                 
                                    Izland”
                                 
                              
                  
         
            2. cikk
            Az (EU) 2016/851 végrehajtási határozatnak az Európai Unió Hivatalos Lapja EGT-kiegészítésében közzéteendő izlandi és norvég nyelvű szövege hiteles.
         
         
            3. cikk
            Ez a határozat 2017. május 6-án lép hatályba, feltéve, hogy az EGT-megállapodás 103. cikkének (1) bekezdésében előírt összes bejelentést megtették (*1), vagy a 2014. évi EGT bővítési megállapodás hatálybalépésének napján, attól függően, hogy melyik a későbbi időpont.
            Ez a határozat a 2014. évi EGT bővítési megállapodás hatálybalépéséig 2017. május 6-tól kezdve ideiglenesen alkalmazandó, feltéve, hogy az EGT-megállapodás 103. cikkének (1) bekezdésében előírt összes bejelentést megtették.
         
         
            4. cikk
            Ezt a határozatot az Európai Unió Hivatalos Lapjának EGT-re vonatkozó részében és EGT-kiegészítésében ki kell hirdetni.
         
         
            Kelt Brüsszelben, 2017. május 5-én.
            
               
                  az EGT Vegyes Bizottság részéről
               
               
                  az elnök
               
               Claude MAERTEN
            
         
         
            (1)  HL L 141., 2016.5.28., 131. o.
         
         
            (2)  HL L 170., 2014.6.11., 5. o.
         
         
            (*1)  Alkotmányos követelmények fennállását nem jelezték.